open-index/open-wikipedia-markdown huggingface dataset:
Sergei Kirof

**Sergei Mironowitsj Kirof** (Russies: Серге́й Миро́нович Ки́ров) (Oerzjoem, 15 Maart 1886 – Leningrad, 1 Desember 1934) was 'n Sowjet-Russiese politikus. Hy was van 1926 tot 1934 partyleier in Leningrad en bekend as vertroueling van Stalin. In Maart 1934 blyk hy egter tydens die sewentiende partykongres van die Kommunistiese Party so gewild te wees dat hy gesien word as 'n potensiële bedreiging vir die magposisie van Stalin. Op 1 Desember 1934 word hy vermoor onder verdagte omstandighede wat steeds onopgeklaar is, en waarby baie historici die betrokkenheid van Stalin vermoed. Die moord op Kirof lei die begin van Stalin se Groot Suiwering in.

Kirof was 'n ontvanger van die Orde van die Rooi Banier asook die Leninorde.

## Literatuur
* Robert Conquest: *Stalin and the Kirov Murder*, Londen (1989, herziene uitgave 2010), 
* Amy Knight: *Who Killed Kirov?*, New York, 1999, 
* Sebag Montefiore, Simon: *Stalin; het hof van de rode tsaar*, Utrecht (2004), 
* Figes, Orlando: *Fluisteraars; leven onder Stalin*, Amsterdam (2008, Engelse uitgawe 2007), 
* Overy, Richard: *Dictators*, Amsterdam (2005), 
* Radzinski, Edvard: *Stalin; onthullingen uit geheime privé-archieven*, Amsterdam (1996), 
* Volkogonov, Dmitri: *Triomf en tragedie; een politiek portret van Josef Stalin*, Houten (1990), 

## Eksterne skakels
* Kort biografie van Kirof 
* Biografiese informasie oor Kirof
* Agtergrond oor die moord op Kirof
* Informasie betreffende, en agtergrond oor, die moord op Kirof
* Informasie betreffende die bloedbad by Astrachan, 1919
* Uitgebreide informasie oor die ondersoek na die moord op Kirof
* Agtergrond oor die moord op Kirof
* Resensie van Amy Knigts: *Who killed Kirov?*, New York Times

## Notas
Cecily Sash

**Cecily Sash** is in 1925 op Delmas gebore. Na sy haar skoolloopbaan aan die Johannesburg Girls' High School voltooi het, het sy aan die kunsskool van die Witwatersrandse Tegniese Kollege onder Maurice van Essche gestudeer.

Daarna het sy ontwerpkuns aan die Chelsea Polytechnic, die Camberwell School of Art en die Central School of Art in Londen bestudeer. Na haar terugkeer het sy 'n BA-graad in die skone kunste behaal en in 1955 het sy lektrise in komposisie en ontwerp aan die Universiteit van die Witwatersrand geword. In 1965 het sy 'n Oppenheimerskenking ontvang om kunsonderrig in Brittanje en die VSA te ondersoek. In die VSA het veral die opkuns haar grootliks beïnvloed.

Haar werk was formele en intellektuele komposisies waarin ontwerp en orde die belangrikste elemente was. Kenmerkend vir haar werk was ’n lineêre ritme en kontrasterende kleurgebruik, veral swart en wit. Cecily Sash het talle openbare opdragte uitgevoer, waaronder panele vir die Johannesburgse Cinerama, die Yskor-gebou op Vanderbijlpark, die Transvaalse Provinsiale Administrasiegebou in Pretoria en die internasionale aankomssaal van die destydse Jan Smuts lughawe (nou O.R. Thambo Internasionale lughawe).

Sy het sedert 1974 in Engeland gewoon, waar sy in afsondering oor haar kunstenaarskap wou gaan besin en wat 'n vernuwing in haar werk teweeggebring het. Sy het ook periodiek in Suid-Afrika uitgestal. Sash het in 1982 'n uitstalling van sketse met voëls as tema in Suid-Afrika aangebied.

Sy het die tema reeds sedert die sestigerjare gebruik. Cecily Sash het Suid-Afrika in 1961 op die grafiese uitstallings van München en São Paulo en in 1960 in Gent verteenwoordig. Sy het ook aan die Van Riebeeck-tentoonstelling (1952) en die Quadrennales van 1956 en 1960 deelgeneem. Cecily Sash is in 2019 oorlede.

## Verwysings 
## Bronnelys 
* *Wêreldspektrum*, 1982, , volume 24, bl. 220
Janet Ward

**Janet Ward** (19 Februarie 1925 – 2 Augustus 1995) was 'n Amerikaanse aktrise. Sy was bekend vir haar rolle in die rolprente *Fail-Safe* (1964), *The Anderson Tapes* (1971), en *Night Moves* (1975), en in die televisiereeks *Kraft Theatre* (1947).

## Filmografie 
### Rolprente 
* 1964: *Fail-Safe*
* 1971: *The Anderson Tapes*
* 1975: *Night Moves*

### Televisiereekse 
* 1947: *Kraft Theatre*

### Televisierolprente 
* 1958: *The Outcasts of Poker Flat*
* 1974: *Dr. Max*

## Eksterne skakels 
*
Gabriel Byrne

**Gabriel James Byrne** (Dublin, 12 Mei 1950) is 'n Ierse akteur. Hy wen onder meer 'n Golden Globe vir sy rol in die televisiereeks *In Treatment* (2008). Byrne speel ook die rol van graaf Haraldson in die Kanadese reeks *Vikings* (2013).

## Biografie 
Byrne is die oudste seun van 'n gesin van ses kinders en word groot in 'n Katolieke familie en ontvang sy opleiding by die Christelike Broeders van Ierland. Hy studeer argeologie en taalkunde in Dublin. Vervolgens studeer hy aan die "Abbey Theatre" in die Ierse hoofstad en aan die "Royal Court" in Londen. Sy eerste filmrol vertolk hy in 1981 in die film *Excalibur*. In die jare 80 verhuis hy na die Verenigde State en in 1990 kry hy die hoofrol in ''Miller's Crossing*. Sy deurbraak kom danksy sy rol in die misdaadrolprent *The Usual Suspects* in 1995.

Hy was getroud met die aktrise Ellen Barkin by wie hy twee kinders het: Jack Daniel en Romy Marion. Hulle het in 1999 geskei.

In 2001 publiseer hy sy outobiografie *Pictures in My Head*.

## Lys van Rolprente 
* *Excalibur* (1981)
* *Hanna K*. (1983)
* *The Keep* (1983)
* *Defence of the Realm* (1985)
* *Gothic* (1986)
* *Lionheart* (1987)
* *Shipwrecked* (1990)
* *Miller's Crossing* (1990)
* *Into the Wes* (1992)
* *Cool World* (1992)
* *A Dangerous Woman* (1993)
* *Point of No Return* (1993)
* *Trial by Jury* (1994)
* *Little Women* (1994)
* *Dead man* (1995)
* *The Usual Suspects* (1995)
* *Mad Dog Time* (1996)
* *This Is the Sea* (1997)
* *The End of Violence* (1997)
* *The Brylcreem Boys* (1997)
* *Smilla's Sense of Snow* (1997)
* *Polish Wedding* (1998)
* *The man in the Iron Mask* (1998)
* *Quest for Camelot* (1998) (voice)
* *Enemy of the State* (1998)
* *Stigmata* (1999)
* *End of Days* (1999)
* *Spider* (2002)
* *Ghost Ship* (2002)
* *Shade* (2003)
* *Vanity Fair* (2004)
* P.S. (2004)
* *The Bridge of San Luis Rey* (2004)
* *Assault on Precinct 13* (2005)
* *Wah-Wah* (2005)
* *Jindabyne* (2006)
* *Emotional Arithmetic* (2007)
* Butte, America (2009)
* *Leningrad* (2009)
* *Le Capital* (2012)
* I, Anna (2012)
* *Le temps die L'aventure* (2013)
* *All Things to All Men* (2013)
* *Vikings* (2013)
* *Vampire Academy* (2014)
* *The 33* (2014)
* *Nadie quiere la noche* (2015)
* *Louder than Bombs* (2015)
* *Hereditary'' (2018)

## Pryse 
* 2008 - Golden Globe
** Beste akteur in 'n drama reeks (In Treatment)
* 1987 - International Fantasy Film Award
** Beste akteur (*Gothic*)
* 1979 - Jacob's Award
** Beste akteur in 'n dramatiese televisiereeks (*Bracken*)
* 1995 - National Board of Review Award
** Beste rolverdeling (*The Usual Suspects*)

## Eksterne skakels
Luddisme

duimnael|*The Leader of the Luddites*, 1812. Handgekleurde ets.
**Luddisme** was 'n sosiale beweging in die vroeë 19de eeuse Engeland, wat teen industriële en tegnologiese vooruitgang gekant was. Die term "luddisme" dui op 'n samehangende, monolitiese en teoreties gemotiveerde beweging. Dit was egter nie die geval nie. Dit was 'n baie uiteenlopende beweging wat nie sentraal gelei is nie. Die beweging is hoofsaaklik deur ambagsmanne en kleinboere gesteun; hulle het hul tradisionele werkswyse gesien wat bedreig word deur die nuwe fabrieke wat met die Industriële Revolusie ontstaan het. Hul naam, luddiete, is afgelei van die sogenaamde mitiese Ned Ludd, wat in 1779 twee weefmasjiene sou vernietig het. Indien 'n masjien in 'n fabriek sou breek, word dit gou gesê: "Dit is wat Ned Ludd gedoen het." Die naam Ned Ludd is ook gebruik om dreigende briewe aan fabriekeienaars te stuur. Die grootste golf van aktiwiteite het in die jare 1811-1813 plaasgevind. Die vernietiging van masjiene is as 'n halsmisdaad verklaar en met die hulp van die Engelse leër is die beweging verpletter. Verskeie luddiete word tereggestel of gedeporteer na Australië. Lord Byron was 'n prominente ondersteuner van die saak van die luddiete. Hy het veral die streng strafmaatreëls teen hulle gekritiseer.

## Neo-luddisme 
Neo-luddisme is die naam wat teenstanders gee aan 'n kontemporêre voortsetting van die idees van luddisme: 'n protesbeweging teen spesifieke of meer algemene vorme van tegnologiese ontwikkeling, soms ook anargoprimitivisme genoem. Sommige ondersteuners van hierdie ideale noem hulleself egter 'luddiete'.

## Verwysings 
## Notas
Ferretti Group

**Ferretti S.p.A.** (handelsnaam: **Ferretti Group**) is 'n multinasionale skeepsvervaardiger wat sy setel in Forlì, Italië het. Die onderneming spesialiseer in die ontwerp, bou en bemarking van luukse motorjagte wat onder die handelsmerke *Ferretti Yachts*, *Custom Line*, *Pershing*, *Itama*, *Riva*, *Mochi Craft* en *CRN* verkoop word. Ferretti is die markleier vir luukse jagte in Europa.

Ferretti is in 1968 deur Alessandro en Norberto Ferretti gevestig wat aanvanklik kleiner bote vervaardig het. Drie jaar later het die onderneming sy eerste motorseilboot bekendgestel. Ferretti het gegroei met die oorname van ander boots- en jagvervaardigers. In 2012 is Ferretti deur die Chinese Weichai Group oorgeneem, 'n belangrike rolspeler op die markte vir swaar masjiene en motors.

Ferretti se vervaardigingsaanlegte is in Italië en die Verenigde State geleë. Dogtermaatskappye is in die Verenigde State (*Ferretti Group North America* en Brasilië (*Ferretti Group Brazil* met setel in São Paulo) gevestig, terwyl daar ook gebiedsverteenwoordigers in Hong Kong en Shanghai (*Ferretti Group Asia Pacific*) is.

## Eksterne skakels 
;Media
----
* *YouTube.com: Riva 50 Wêreldpremière - Salone Nautico di Venezia 2019 (Riva Superyachts Division)*
Kretensiese hiërogliewe

Die **Kretensiese hiërogliewe** is 'n ongekodeerde skryfstelsel uit die Minoïese tydperk, wat van die 20ste tot die 15de eeu v.C. op die eiland Kreta gebruik is. Die gebruik daarvan blyk uit die tydperke MM I tot MM III A van die Minoïese beskawing. Uit die Kretensiese hiërogliewe het die sogenaamde Lineêr A ontstaan; albei skryfstelsels is egter vir 'n tyd saam gebruik. 

## Verwysings 
## Eksterne skakels
* Old scripts: Cretan hieroglyphs 
* Texts in Cretan hieroglyphic script
Lineêr A

**Lineêr A** is die moderne benaming van 'n antieke skryfstelsel wat deur mense van die Minoïese beskawing op die eiland Kreta in Griekeland gebruik is. 

Lineêr A is 'n lettergreepskrif wat ongeveer 2000 v.C. in gebruik geneem is. Dit word nie ten volle verstaan nie en dit is nie heeltemal seker in watter taal dit geskryf is nie. Die skrif is waarskynlik hoofsaaklik gebruik vir rekeningkunde in die administrasie, wat in die groot paleise gebaseer was. Lineêr A is tot die 15de eeu v.C. gebruik. 

Hierdie skrif is voorafgegaan deur die Kretensiese hiërogliewe (waaruit dit blykbaar ontwikkel het) en is deur Lineêr B vervang. Laasgenoemde is gebruik vir tekste in Grieks, maar die taal van Lineêr A was blykbaar anders. Daar word gedebatteer oor die verhouding tussen Lineêr A en Lineêr B; in die verlede is die algemene opinie gehuldig dat Lineêr B uit die vroeëre Lineêr A ontwikkel het, terwyl moderne navorsers ingewikkelder verhoudings oorweeg (dat hulle uit verskillende variëteite van hiërogliewe ontwikkel het).

LInear A is verwant aan die Siprominoïese lettergreepskrif (SM), wat ongeveer 100-200 jaar later op Siprus ontstaan het. Die verhouding tussen hierdie twee is onduidelik; dit is moontlik dat SM uit die hiërogliewe eerder as van Lineêr A ontwikkel het.

Die Suid-Afrikaanse taalkundige Maurice Pope het 'n korpus van inskripsies van Lineêr A (in samewerking met Jacques Raison) voorberei, wat later in België gepubliseer is.

## Sien ook 
* Lineêr B
Resolution-klas duikboot

Die **Resolution-klasduikboot** is die eerste klas van kernaangedrewe ballistiese missielduikbote van die Britse Vloot. Daar is vier duikbote in die klas gebou en hulle was toegerus met Polarismissiele. Die aanvanklike bestelling was vir vyf, maar dit is na vier verminder deur die Arbeiderregering wat in 1964 in Brittanje aan bewind gekom het.
duimnael|360px|HMS *Resolution* in 1977
## Agtergrond
Die *Resolution-klas* was 'n waterskeidingsklas, hulle is beskou as die ekwivalent van 'n slagskip en derhalwe is hulle genoem na die bekendste slagskepe van die Britse Vloot: *Resolution*, *Repulse*, *Renown* en *Revenge*. 

Hul verskyning het ook finaal Brittanje se status as 'n kernmoondheid bevestig aangesien elkeen van die duikbote 16 *Polaris* A3-missiele gedra het. Die boeg en agterstewe van elke duikboot is in Engeland vervaardig en dan aanmekaargesit met die middelste gedeelte wat die missiele dra wat in Amerika ontwerp is. Die Polarismissiel is 9,4 m lank en kan teikens 4 630 km ver tref.

Die HMS *Resolution* is in 1967 in diens gestel en was vir 'n jaar in opleiding terwyl toetse gedoen is voor hy vertrek het na Kaap Kennedy om 'n Polarismissiel af te vuur as deel van die toetse. Eers vyf maande later in Junie 1968 het hy sy eerste operasionele patrollie gedoen. Dit het 'n tydperk van 28 jaar ingelui waartydens die Resolution-klasduikbote op patrollie was. 

Die *Daily Telegraph* het soos volg berig:

Die Resolution-klasduikbote het baie soos die Amerikaanse Los Angeles-klas duikboot gelyk in voorkoms en grootte. Die enigste wesenlike verskil is dat die waterpanele by die Britse duikbote aan die boeg geheg is en nie aan die toring nie. 

Die patrollies van die duikbote het soos volg verloop: die boot verlaat sy basis *Faslane*, gaan onderwater en bly daar op 'n roete en bestemming wat slegs deur die senior offisiere, van 'n bemanning van 156 aanboord, bekend is. Die Britte het die Amerikaanse en Russiese bemanningsmodel gevolg: Elke duikboot het twee bemannings gehad - een groep is ter see en die ander aan land met verlof of besig met opleiding. Die geriewe aan boord was luuks gegewe die omstandighede en tydsduur van die patrollies.

Gedurende die 1980's het die Britse regering 'n ooreenkoms met Amerika aangegaan om Trident-missiele te bekom, dit sou in vier nuwe duikbote in die *Vanguard*-klas gebruik word. Terselfdertyd is die bestaande Polarismissiele opgradeer met 'n nuwe plofkop, bekend as *Chevaline*. Die *Resolution*-klasduikbote is oor vier jaar toegerus met die nuwe plofkoppe en het diens gedoen tot in die middel van die 1990's toe die *Vanguard*-klas in diens gestel is.

*Revenge* is uit diens gestel in 1992, *Resolution* in 1994,  *Repulse* en *Renown* in 1996. Gedurende hulle aktiewe jare het die *Resolution*-klasduikbote 229 patrollies suksesvol voltooi, gelukkig moes geeneen van die duikbote 'n missiel in woede afvuur nie.

## Tegniese besonderhede 
## Konstruksieprogram
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015, 

## Verwysings
Century City, Kaapstad

**Century City** is 'n voorstad in die noorde van Kaapstad, in die Wes-Kaap-provinsie, Suid-Afrika.

## Sien ook 
* Lys van dorpe in Suid-Afrika

## Verwysings
Bishop Lavis

**Bishop Lavis** is 'n voorstad van Kaapstad, geleë op die Kaapse Vlakte van die Wes-Kaap, Suid-Afrika.

## Misdaad 
Op Vrydag, 12 Julie 2019, is die Suid-Afrikaanse Nasionale Weermag in onder meer Bishop Lavis ontplooi om hoë vlakke van misdaad, wat die Suid-Afrikaanse Polisiediens tot op daardie stadium nie onder beheer kon bring nie, te takel.

## Sluipmoord in 2020 
'n Hoëprofiel-luitenantkolonel in die Suid-Afrikaanse Polisiediens, Charl Kinnear, is op 18 September 2020 voor sy huis in Bishop Lavis vermoor. Hy is verskeie kere in die bolyf geskiet terwyl hy in die bestuurdersitplek van sy wit Toyota Corolla gesit het, wat tot sy dood gelei het.

Kinnear was die afdelingsbevelvoerder vir die Wes-Kaapse teenbende-eenheid, en was op daardie stadium besig met verskeie ondersoeke na vuurwapenmisdaad wat moontlik ook hooggeplaasdes in die Polisie kon betrek het. Voormalige pro-rugbyspeler Zane Killian is kort ná die voorval in hegtenis geneem en van Kinnear se moord aangekla. Kinnear se selfoon is 2 116 keer onwettig opgespoor deur Killian voor sy moord met behulp van 'n gespesialiseerde selfoonopsporingstoestel en sagteware. 

## Sien ook 
* Lys van Kaapstad se voorstede

## Verwysings
Kim Walker (aktrise)

**Kim Walker** (19 Junie 1968 – 6 Maart 2001) was 'n Amerikaanse aktrise. Sy was bekend vir haar rolle in die rolprente *Heathers* (1988), *Say Anything...* (1989), en *The Favor* (1994), en in die televisiereeks *Hunter* (1984).

## Filmografie 
### Rolprente 
* 1988: *Heathers*
* 1989: *Say Anything...*
* 1994: *The Favor*

### Televisiereekse 
* 1984: *Hunter*
* 1990: *The Outsiders*

## Eksterne skakels 
*
Fundamentele navorsing

**Fundamentele navorsing** (ook bekend as **suiwer navorsing** of **basiese navorsing**) het die doel om wetenskaplike teorieë te verbeter vir beter begrip of voorspelling van natuurlike of ander verskynsels. Toegepaste navorsing gebruik op sy beurt wetenskaplike teorieë om tegnologie of tegnieke te ontwikkel om natuurlike verskynsels te verander. Alhoewel dit dikwels deur nuuskierigheid gedryf word, dryf basiese navorsing toegepaste wetenskap se innovasies. Die twee doelwitte word dikwels gekoördineer in navorsing en ontwikkeling.

## Sien ook 
* Navorsing

## Verwysings
Riva (bootvervaardiger)

[duimnael|Die [Frankryk|Franse aktrise Brigitte Bardot in 'n Riva-*runabout*. Die foto is in 1963 in St-Tropez geneem]]
[duimnael|'n Riva-bootvragwa tydens die *Classic Days Berlin*, 'n motorskou vir historiese voertuie wat jaarliks in [Berlyn gehou word. Die foto is in 2019 geneem]]
duimnael|Riva Super Aquarama 217
duimnael|*Riva Florida* in 2015 tydens die motorskou ''Concorso d'eleganza'', Villa d'Este, Comomeer, Italië
duimnael|Die stuurkajuit van 'n Riva Florida
[duimnael|Riva Domino 86’-motorjag in 2013 in die *Greenwich Yacht Club*, [Londen, Verenigde Koninkryk]]
**Riva** is 'n Italiaanse vervaardiger van gesofistikeerde luukse motorbote. Riva-sportbote is vanaf die 1950's met styl en finesse geassosieer. So is vir die bou van Riva-bote uitsluitlik kosbare materiale soos mahoniehoutplanke, chroom en wit leer vir die sitplekke gebruik. Na Riva se *runabouts* (oop sportbote) is derhalwe verwys as die «Rolls-Royce van die see». Die vervaardiger se nuutste luukse jag *Riva 50 MT* met 'n lengte van 49 meter, wat deur *Officina Italiana Design* ontwerp is, terwyl *Riva Superyacht Division* die skeepsargitektur ontwikkel het, sal na verwagting in 2021 afgelewer word.

In 2000 is Riva deur die Italiaanse skeepsvervaardiger Ferretti oorgeneem wat op luukse jagte fokus. Riva is tans 'n handelsmerk in Ferretti se portefeulje wat gesofistikeerde motorbote in verskillende groottes en ontwerpe gebruik word. Die gebruik van mahonie is intussen gestaak. Sportbootentoesiaste sal vir historiese Riva-bote in 'n puik toestand meer as €100&nbsp;000 opdok.

## Geskiedenis 
Die Riva-bootwerf is in 1842 deur Pietro Riva in Sarnico, 'n Lombardiese nedersetting aan die Iseomeer, gevestig. Die familie-onderneming het dekades lank op die bou van kommersiële bote gefokus voordat Serafino Riva in 1920 na plesier- en renbote begin oorskakel het. In die laasgenoemdfe kategorie het die onderneming gedurende die 1920's en 1930's talle pryse ingepalm. Toe Carlo Riva in die 1950's sy ikoniese Riva Aquarama-sportboot geloods het wat van hout gebou is, het die werf wêreldfaam behaal.

In 1969 het die werf oorgegaan tot die vervaardiging van veselglasbote, waarby die kenmerkende Riva-stylkonsep behoue gebly het. In 2000 is Riva deur die Ferretti Group oorgeneem. Met die oorname het Riva toegang gekry tot moderne werfinfrastruktuur vir die bou van groter jagte en superjagte. Riva het in 2010 met die *Riva 86 Domino*, 'n plesierboot met 'n lengte van 26,4 meter, tot die superjagmark toegetree. Vyf jaar later is die aluminium-vlagskipjag *Riva 112 Mythos* geloods wat oor luukse akkommodasiegeriewe (drie kajuite vir gaste) en kajuite vir die drie bemanningslede beskik het.

Carlo Riva is in 2017 op die ouderdom van 95 jaar oorlede.

## Verwysings 
## Eksterne skakels 
;Carlo Riva
----
* *Monaco Boat Service: Carlo Riva 1922–2017*
;Media
----
* *YouTube.com: Riva 50 Wêreldpremière tydens die Salone Nautico di Venezia in 2019 (Riva Superyachts Division, Ferretti Group, Italië)*
;Riva Mythos 122
----
* *BoatMag International, 14 Julie 2014: Riva Mythos 122, the aluminium flagship*
Evelyn Ward

**Evelyn Ward** (21 Mei 1923 – 23 Desember 2012) was 'n Amerikaanse aktrise. Sy was bekend vir haar rolle in die televisiereekse *Mike Hammer* (1958), *Kraft Mystery Theater* (1959), *Vacation Playhouse* (1963), en *The Man from U.N.C.L.E.* (1964).

## Filmografie 
### Televisiereekse 
* 1949: *Manhattan Showcase*
* 1958: *Mike Hammer*
* 1959: *Kraft Mystery Theater*
* 1963: *Vacation Playhouse*
* 1964: *The Man from U.N.C.L.E.*

### Televisierolprente 
* 1963: *The Big Brain*

## Eksterne skakels 
*
Kathryn Walker

**Kathryn Walker** (gebore 9 Januarie 1943) is 'n Amerikaanse aktrise. Sy is bekend vir haar rolle in die rolprente *Slap Shot* (1977), *Neighbors* (1981), en *D.A.R.Y.L.* (1985).

## Filmografie 
### Rolprente 
* 1973: *Blade*
* 1977: *Slap Shot*
* 1979: *Rich Kids*
* 1981: *Neighbors*
* 1985: *D.A.R.Y.L.*
* 2011: *Thoroughbred*

### Televisierolprente 
* 1972: *The House Without a Christmas Tree*
* 1972: *Lights Out*
* 1973: *Rx for the Defense*
* 1973: *The Thanksgiving Treasure*
* 1981: *A Whale for the Killing*
* 1983: *Special Bulletin*
* 1985: *Private Sessions*

## Eksterne skakels 
*
Koos van der Merwe (sanger)

**Koos van der Merwe** is 'n Suid-Afrikaanse sanger, digter en liedjieskrywer. Hy sing liedjies van bekende liedjieskrywers soos Bob Dylan en Leonard Cohen in Afrikaans, asook liedjies wat hy self skryf. Hy het bekendheid verwerf as deel van die groep *Prophet* met die treffer *Houtkruis* en is ook 'n predikant.

## Biografie 
Van der Merwe is in Pretoria gebore en matrikuleer aan die Hoërskool Edenvale. Daarna behaal hy 'n teologiese kwalifikasie aan die Aucklandpark Teologiese Seminarium (cum laude), 'n Honneursgraad in Teologie aan Die Randse Afrikaanse Universiteit (cum laude), 'n Meestersgraad in Teologie by RAU (cum laude), en ook sy Doktorsgraad by RAU in die Sielkundige Opvoedkunde.

In die 1980's begin hy saam met Theo Geyser die musiekgroep *Prophet*, wat met agt ATKV-Liertoekennings vereer is vir *Mees Uitnemende Geestelike Musiek*. 

Tussen Januarie 2010 en 2017 was hy verantwoordelik vir die tydskrif *Sarie* se agterbladrubriek *Laaste Sê*, nadat hy reeds vir jare die rubriek *Sielsdinge* in dié tydskrif behartig het. 

In 2013 stel Van der Merwe die album *Leonard Cohen in Afrikaans* vry en die album bereik goue status in 2014 waarna hy 'n album met Bob Dylanliedjies, *Tamboerynman* vrystel.

In 2017 stel Koos van der Merwe sy solo-album *Droom Martha Droom* vry, en begin vir die agterbladrubriek van die vrouetydskrif *Finesse* skryf, nadat hy 15 jaar lank by die tydskrif *Sarie* betrokke was.

## Diskografie 
### Albums 
* Leonard Cohen in Afrikaans, 2013
* Tamboerynman, 2015
* Droom Martha Droom, 2017
* Vlugplek, 2017

## Verwysings
Lesetja Kganyago

**Lesetja Kganyago** (gebore 7 Oktober 1965) is die president van die Suid-Afrikaanse Reserwebank. Hy volg Gill Marcus in hierdie amp op.

## Verwysings
Fundi Tshazibana

**Fundi Tshazibana** (1977- )  is 'n Suid-Afrikaanse ekonoom en vanaf 1 Augustus 2019 'n adjunkpresident van die Suid-Afrikaanse Reserwebank. Hy was voorheen werksaam by die Internasionale Monetêre Fonds (IMF), die nasionale tesourie en die nasionale energiereguleerder van Suid-Afrika (Nersa). Hy het 'n magistergraad in ekonomie.

## Verwysings
Rashad Cassim

**Rashad Cassim** is 'n Suid-Afrikaanse ekonoom en vanaf 1 Augustus 2019 'n adjunkpresident van die Suid-Afrikaanse Reserwebank. Hy was voorheen werksaam by Statistieke Suid-Afrika as adjunk‑direkteur-generaal verantwoordelik vir ekonomiese statistieke en by die Universiteit van die Witwatersrand as hoof van die skool vir ekonomie en besigheidswetenskappe. Hy het 'n doktorsgraad in ekonomie.

## Verwysings
Paulo Coelho

**Paulo Coelho de Souza** (Portugees: [ˈpawlu kuˈeʎu]; gebore op 24 Augustus 1947) is 'n Brasiliaanse romansier wat die bekendste is om sy roman Die Alchemis. In 2014 het hy sy persoonlike dokumente aanlyn opgelaai en beskikbaar gestel ten einde 'n virtuele  Paulo Coelho Stigting te skep. 

Coelho is 'n topverkoper en een van die wêreld se mees invloedryke skrywers. Meer as 215 miljoen eksemplare van sy romans is al in meer as 170 lande verkoop, en sy werk is reeds in 81 tale vertaal. Die *London Times* het oor Coelho se werk geskryf; *"[Coelho se] boeke gee nuwe betekenis aan miljoene mense se lewens."*

## Bibliografie
## Ander
Op 1 Mei 2018 was dit aangekondig dat Coelho geteken het vir 'n TV reeks gebaseer op die karakters van sy romans *O Demônio e a Srta. Prym*, *Brida* en *A Bruxa de Portobello*.

## Verwysings
## Eksterne skakels 
* 
* Paulo Coelho op Goodreads
Arabierperd

duimnael|'n Boog op die neus en volbloed word ook gebruik vir skou en teel.

'n **Arabier** is 'n perderas wat oorspronklik uit die Arabiese Skiereiland kom. Hulle het 'n slanke lyf met 'n boog op die neus. Hulle het goeie uithouvermoë en word regoor die wêreld gebruik. Dit is een van die oudste perderasse ter wêreld.

## Bronnelys 
* Theron, Johann: Drinkers van die wind. In: Suid-Afrikaanse Panorama. Jaargang 34, nr. 6, Julie 1989. ISSN 0491-4783

## Verwysings
Bamboesspruit, Noordwes

Die **Bamboesspruit** is 'n spruit wat in Noordwes, Suid-Afrika vloei.

Dit is 'n sytak van die Vaalrivier, waar dit in die Bloemhofdam invloei.

## Eksterne skakel 
* Google-kaart van die Bamboesspruit se monding by Geonames.org (cc-by)
Eclipse (jag)

[duimnael|M/Y *Eclipse* lê in September 2009 in die [Denemarke|Deense seehawe Frederikshavn voor anker]]
duimnael|Die *Eclipse* in 2010 in 'n dok in die Hamburgse hawe
[duimnael|Die *Eclipse* in Januarie 2011 terwyl dit in sy tuishawe [Nassau, Bermuda voor anker lê]]
'*M/Y *Eclipse''''' is 'n superjag wat deur die skeepswerf *Blohm + Voss* in Hamburg, Duitsland teen 'n koste van €340 miljoen gebou en op 9 Desember 2010 aan die Russiese oliemagnaat en sakeman Roman Abramowitsj afgelewer is. In 2015 is die jag in Hamburg deur *Blohm + Voss* gerenoveer en van die nuutste gerieflikhede voorsien.

Met 'n lengte van 162,5 m (533 voet 2 duim) was dit 'n tyd lank die grootste privaat motorjag ter wêreld. Tans is dit die derde langste megajag tger wêreld. Die jag se superstruktuur (dit wil sê alle geriewe behalwe vir die romp en hoofdek wat deur *Blohm + Voss* ontwerp en gebou is), binne- en buite-ontwerp is deur die befaamde Britse ateljee *Terence Disdale Studio* behartig. Passasiers word in 36 kajuite gehuisves. Die jag vaar tans onder Bermudaanse vlag.

M/Y *Eclipse* beskik - naas twee swembaddens, 'n diskoteek, twintig jetski's en twee helikopter-landingsplekke - oor sy eie duikboot en is volgens persberigte van 'n lasergebaseerde anti-paparazzi-stelsel asook 'n moderne lugafweerstelsel voorsien wat in Frankryk vervaardig en in die Russiese Federasie geïnstalleer is. Duitse wetgewing plaas 'n verbod op die verkoop van hierdie soort wapenstelsels aan privaat persone.

## Verwysings
Koninkryk van Italië

duimnael
duimnael|Die Koninkryk van Italië in 1919
Die **Koninkryk van Italië** (Italiaans: ''Regno d'Italia'') was 'n staat in Suid-Europa tussen 1861 en 1946.
Franschhoek-motormuseum

Die **Franschhoek-motormuseum** beskik oor ‘n buitengewone versameling historiese vervoermiddels.

Die motors, motorfietse, antieke fietse en ‘n groot aantal ander items (soos petrolpompe) wat verband hou met vervoermiddels verteenwoordig die Suid-Afrikaanse ontwikkelingsgeskiedenis van vervoer oor meer as die afgelope 100 jaar. Een van die seldsaamste voertuie is die Aston Martin DB2/4 MkII Touring Spyder, 'n sportmotor waarvan daar slegs drie sulke modelle in die wêreld is. ‘n Motorfiets uit 1898 is te sien en onder die 80 motors wat afwisselend uitgestal word uit die versamling van 320, is ‘n Ford Model A uit 1903. Unieke Suid-Afrikaanse motors soos die Protea uit 1957, die GSM Dart uit 1963 en die Flamingo uit 1962 is te sien. Al hierdie artikels word gehuisves in vier ruim sale.

Die museum is geleë op die wingerd- en perdeplaas L'Ormarins, tussen Drakenstein en Wemmershoek, langs die R45-pad en by 33° 52′ 53.33″ suid en 18° 59′ 12.94″ oos. Dit is die eiendom van Johann Rupert.

## Bronne
*  Amptelike Webwerf

## Verwysings
Benetti

**Benetti** is 'n Italiaanse vervaardiger van luukse jagte wat sy hoofkwartier sedert 1873 in Viareggio het waar die onderneming deur Lorenzo Benetti (1844−1914) gestig is. Benetti, wat tans deel uitmaak van die Azimut-Benetti-groep, word onder die wêreld se voorste vervaardigers van megajagte gereken.

## Eksterne skakels 
;Media
* *Benetti Yachts: Corporate Video 2012*
* *Benetti Yachts: M/Y Panthera (47 meter)*
Sipriese lettergreepskrif

Die **Sipriese skryfstelsel** is 'n lettergreepskrif wat in die 11de tot die 3de eeu v.C. in Siprus in gebruik was. Dit was dus nog voordat daar sprake was van die Sipriotiese dialek – onderdeel van die Arkadiese-Sipriese dialekgroep van die oue Grieks – en die inheemse Eteosipriese taal.

Die klassieke Sipriese skryfstelsel word meestal van regs na links geskryf, maar daar was ook enkele inskripsies wat van links na regs geskryf is. Dit is al in die 19de eeu deur George Smith ontsyfer. 

Die klassieke Sipriese geskrifte gaan terug na die Sipries-Minoïese lettergreepskrif (SM) of die Ou Sipriese lineêre skryfstelsel (1600-1000 v.C.), wat baie lyk soos die Lineêr A in Kreta en waarskynlik danksy kontak met Kreta na die eiland gekom het. In teenstelling met sy voorouer, was die Sipriese lettergreepskrif aangepas by die Griekse taal en dit het minder karakters gehad. In vergelyking met SM, is die tekens van die Sipriese skryfstelsel smaller in die middel (met ander woorde, die grafiese evolusie kan ongeveer as **H tot X** beskryf word).

## Tekens van die Sipriese skryfstelsel 
## Bronne 
* Olivier Masson : *Les Inscriptions chypriotes syllabiques. Recueil critique et commenté* (= *Études Chypriotes* 1,  ). de Boccard, Parijs 1961 (Reimpression augmentee, ibid 1983), (op hetzelfde moment: Paris, Univ., Diss.).
* Markus Egetmeyer: *Woordenboek van de inscripties in de Cypriotische syllabar, rekening houdend met een werk van Almut Hintze* (= *Cadmus, supplement* 3). de Gruyter, Berlijn u. &nbsp; a. 1992.
Marc Batchelor

**Marc Batchelor** (4 Januarie 1970 – 15 Julie 2019) was 'n Suid-Afrikaanse sokkerspeler. Hy het vir Orlando Pirates, Kaizer Chiefs, Mamelodi Sundowns, Maroka Swallows, SuperSport United, en die Suid-Afrikaanse nasionale sokkerspan, Bafana-Bafana, uitgedraf.

Hy is op 15 Julie 2019 in Olivedale, Johannesburg, naby sy huis doodgeskiet. Hy was 49 jaar oud.

## Verwysings
Strandveld

[duimnael|regs|350px|Op hierdie foto uit die [Internasionale Ruimtestasie is die Strandveld en Rooi-strandveld weerskante van Danger Point (die opvallende skiereiland) sigbaar. L'Agulhas is heel regs op beeld.]]
Die **Strandveld** is  ‘n kusgebied van die Overberg in die Wes-Kaap.

In die gebied lê die dorpe Stanford, Gansbaai, Uilenkraalsmond, Franskraal, De Kelders, Baardskeerdersbos en Wolvengat (Viljoenshof). Elim, Napier en Bredasdorp vorm die noordelike grens en ooswaarts strek dit tot by L'Agulhas. In die streek kom verskeie panne en vleie voor. Die grootste en bekendste is die Soetendalsvlei.

## Let wel
Hierdie streek moet nie verwar word met die Sandveld nie.

## Lees ook
* Agulhasvlakte
* Lys van streeksname in Suid-Afrika

## Bibliografie
* Galloway, T.S.: 'n Streeksgeskiedenis oor die kusdorpe in die Strandveld van die Overberg, circa 1940 - 1994. Universiteit van Stellenbosch: ongepubliseerde M.A.-verhandeling, 2017
* Raper, P.E.: Streekname in Suid-Afrika en Suidwes. Naamkundereeks, nr. 1. Kaapstad: Tafelberg, 1972.
Tommy Malone

**Tommy Malone** ( – 25 April 2019) was 'n ultra maraton atleet wat die Comrades-maraton gewen het in 1966. Hy sal egter onthou word vir tweede plek in die 1967 Comrades, nadat hy voor die wenstreep kramp, struikel en Manie Kuhn genoeg tyd gee om die wenstreep voor hom oor te steek. Malone se tyd was 5:54:11, sy persoonlike beste tyd vir die Comrades. Hy het twee goue en agt silwer medaljes gewen in die Comrades. Hy het eers vir Germiston Callies Harriers en daarna vir Boksburg Athletic Club gehardloop.

## Bron 
* https://www.sport24.co.za/OtherSport/Athletics/former-comrades-winner-dies-20190425
Daily Mirror

Die ***Daily Mirror*** is 'n Britse nasionale, daaglikse poniekoerant wat in 1903 gestig is.

## Eksterne skakels 
*
IOL

**IOL** (afkorting vir **Independent Online**) is 'n Suid-Afrikaanse nuuswebwerf. Dit is voorheen deur Independent News & Media, die grootste uitgewer van drukmedia in Suid-Afrika, besit, en is in 2013 deur Sekunjalo Investments oorgekoop.

Sekunjalo Independent Media besit 55% van die maatskappy, die Openbare Beleggingskorporasie besit 25%, en twee Chinese staatsbeheerde instellings (China International Television Corporation en China Africa Development Fund) besit die oorblywende 25%.

## Verwysings 
## Eksterne skakels 
*
Thales Alenia Space

**Thales Alenia Space** is 'n Frans-Italiaanse onderneming in die ruimte- en lugvaartbedryf wat gevorm is nadat die Thales Group die aandele van Alcatel in twee gemeenskaplike ondernemings van Alcatel en Leonardo (destyds Finmeccanica) - Alcatel Alenia Space en Telespazio - oorgeneem het.

Die onderneming is tans die grootste vervaardiger van satelliete in Europa en het ook die modules ontwikkel en gebou wat deur die Europese Ruimtevaartorganisasie ESA tot die Internasionale Ruimtestasie ISS bygedra is.

## Verwysings
Simone Kleinsma

duimnael|300px|Simone Kleinsma in 1979**Simone Kleinsma** (gebore op 8 Mei 1958) is 'n bekroonde aktrise van Nederland wat grotendeels in musiekblyspele speel.

## Persoonlike lewe
Op 5 Junie 1990 het Kleinsma met Guus Verstraete, 'n Nederlandse televisieregisseur getrou.

## Loopbaan
Simone het die stem-oorklanking vir verskeie groot geanimeerde rolprente gedoen, insluitende *The Fairy Godmother* in *Shrek 2*, *Yzma* in ''The Emperor's New Groove*, Esmé Holgert in *Babe* en *Babe: Pig in the City*, en Georgette in *Oliver and Company* en *An American Tail''.

Kleinsma maak gereeld opvoerings met pianiste (meestal Cor Bakker of Tony Eyk) of orkeste. As aktrise het sy bekend geword om haar rol in die TV treffer reeks 'Kees & co' (op die lug vanaf 1997 - 2006 by RTL Uitsaaiers). Sy het die rol van Kees Heistee, moeder van Anne (Amber Teterissa) en Rudie (Robin Tjon Pian Gi) en getroud met Ben Heistee (Rik Hoogendoorn) gespeel. 
In 1996-1997 het sy die kosprogram 'Koken met Cas' aangebied.

## Teater
## Televisie
## Toekennings
* Pisuisse-prys vir mees belowende student Kleinkunst Academie (1978)
* Academy Award/ Golden Globe vir Beste Komedie-aktrise Kees Heistee in *Kees & Co* (1999)
* Golden Harp (2000)
* John Kraaijkamp Musikale-prys vir haar rol as Donna Stuiveling in die musiekblyspel *Mamma Mia!* (2004)
* John Kraaijkamp Musikale-prys  vir haar rol as Norma Desmond in the musiekblyspel *Sunset Boulevard* (2009)
* John Kraaijkamp Musikale-prys: Spesiale Teater-toekenning vir haar teaterstuk *Simone: Songs from the Heart* (2010)
* Nomination John Kraaijkamp Musikale-prys vir Beste uitvoering deur 'n aktrise in 'n leidende rol as Roxie Hart in die musiekblyspel *Chicago* (2000)
* Nominasie John Kraaijkamp  Musikale-prys vir Beste opvoering deur 'n aktrise in 'n leidende rol in Fosse (2003)

### Plate
### Enkelsnitte
## Eksterne skakels
* Die amptelike Simone Kleinsma ondersteuners-webtuiste

## Verwysings
Openbare Beleggingskorporasie

Die **Openbare Beleggingskorporasie** (OBK) is 'n Suid-Afrikaanse staatsbeheerde instelling met R2,548&nbsp;triljoen (USD 148 miljard) se bates onder bestuur vanaf 31 Maart 2022.. Dit is die grootste batebestuurder in Afrika. Die OBK is in 1911 gestig en besit groot aandele in verskeie Suid-Afrikaanse maatskappye, en is een van die instellings waardeur die Suid-Afrikaanse regering sy beleid van Breedgebaseerde Swart Ekonomiese Bemagtiging (BB-SEB) implementeer. Die OBK is onder andere verantwoordelik vir die belegging van die Suid-Afrikaanse staatspensioenfonds (GEPF).

## Bates onder bestuur 
Die totale bates onder bestuur van die OBK soos op 31 Maart van elke jaar was:

## Verwysings 
## Eksterne skakels 
*
Jewgeni Kisen

**Jewgeni Igorewitsj Kisen** (Russies: Евге́ний И́горевич Ки́син, Evgénij Ígorevič Kísin; gebore op 10 Oktober 1971) is 'n Russiese klassieke pianis. Hy is sedert 2002 'n Britse burger en sedert 2013 'n Israeli burger. Hy het die eerste keer internasionale beroemdheid behaal as 'n *wonderkind*. Hy beskik oor 'n wye repertoire en is veral bekend vir sy interpretasies van werke van die Romantiek en veral die werke van Frédéric Chopin, Robert Schumann, Franz Liszt, Johannes Brahms en Sergei Rachmaninoff. Hy word algemeen beskou as die groot opvolger van die Russiese klavierskool as gevolg van sy virtuositeit en kragtige beheer van die sleutelbord . 

## Verwysings
## Eksterne skakels
*Volle biografie
*Productions Internationales Albert Sarfati (onder Franse bestuur): Jewgeni Kisen
*Jewgeni Kisen se Ondersteunersklub Tuisblad
*
*
*
*
*
*
* [ Ewgeni Kisen] op Allmusic
* DVD Times link on documentary *We Want the Light*
Skyf van Phaistos

duimnael|300x300px| Kant A van die oorspronklike skyfie
duimnael|300x300px|Kant B
Die **skyfie van Phaistos** (Grieks : Δίσκος της Φαιστού), is 'n argeologiese vondsel op die Griekse eiland Kreta , in die paleis van die voormalige stad Phaistos.

## Beskrywing 
Die skyf het 'n deursnee van ongeveer 16 sentimeter en is ongeveer 16-19 millimeter dik. Die tablet is gemaak van erdewerk, waarop aan albei kante ikone gestempel word in 'n vorm van 'n spiraalagtige teks. 

Die tekens van die skyf het min gemeen met ander Kretensiese skryfstelsels van daardie tyd (Kretensiese hiërogliewe, Lineêr A of Lineêr B). In 1935 is 'n seremoniële byl gevind in Arkalochori met 'n korter inskripsie in soortgelyke karakters. 

Aangesien Kreta nooit 'n enkele staat in die pre-Griekse tyd was nie, lyk dit asof die teks 'n mislukte poging is om 'n alternatief vir Kretensiese hiërogliewe wat in die noordoostelike deel van die eiland gebruik word, te skep. 

Teen die einde van die XX eeu stem die meeste navorsers saam dat die skyf plaaslike oorsprong het en nie ingevoer is nie. Dit word gedateer omstreeks 1700 tot 1600 vC gebaseer op die argeologiese konteks. Tans word die voorwerp in die argeologiese museum in Heraklion gehou.

Geen van die pogings om die teks te ontsyfer was algemeen aanvaar deur die gemeenskap van navorsers nie. Een van die pogings is in die 1960's deur 'n Suid-Afrikaanse taalkundige Simon Davis gemaak.

## Analise van die skryfstelsel 
Die skryfstelsel is vermoedelik 'n lettergreepskrif, gesien die vry grote aantal tekens se (45). Statisties gesien is die waarskynlik dat in 'n so korte teks, 241 of 242 karakters se, nog 'n dosyn andere tekens se nie verteenwoordig is. Die teks loop van buite na binne en lyk verdeel te wees in 30 woorde aan die ene kant en 31 aan die andere. By die fabricage is daar deur die maker op een punt 'n regstelling aangebring. 

Volgens die aantal en frekwensie van karakters, is dit waarskynlik 'n lettergreepskrif.

Die lys van tekens se is die volgende, insluitende frekwensie:

## Verwysings 
## Eksterne skakels
Sipries-Minoïese lettergreepskrif

duimnael|links|230px|Sipries-Minoïese kleiballetje (CM&nbsp;I)

Die **Sipries-Minoïese skryfstelsel** (ook genoem die **Sipries-Minoïese lettergreepskrif** of **Lineêr C**, afgekort **CM**) is 'n tot op heden nie volledig ontsyfer skryfstelsel, vermoedelik 'n lettergreepskrif, dat in die Late Bronstydperk (ca. 1600-1100 v.C.) gebruik geword. Die skryfstelsel is ook aangetref in Ugarit en Latakia. Die skryfstelsel het sig ontwikkel uit die Minoïsche Lineêre A en is die voorganger van die Sipriese lettergreepskrif, dat van die 11e tot die 4e eeu in gebruik was.

Die naam "Siprominoïes" is nie presies nie; dit dui op die ooreenkoms van karakters met die skryfstelsels van Kreta; maar die taal was egter blykbaar anders. Die hele materiële kultuur van Siprus in die Bronstydperk was sigbaar anders as Kreta, maar het eerder kulture in Anatolië en die Midde-Ooste herinner.

O. Masson het dit aanvaar dat drie nou verwante skripsisteme binne die Siprominoïese lettergreepskrif word onderskei (CM I, CM II en CM III). In teenstelling met sy hipotese het S. Ferrara aanvaar dat hierdie 3 variasies gelyktydig bestaan het en die aanpassing van tekens aan verskeie skryfmateriale (klip, klei, ens.) verteenwoordig het.

Daar is ook 'n argaïese weergawe, wat nog baie naby aan Lineêr A (of Kretensiese hiërogliewe) is. In vergelyking met verwante ontsyferde skrifstelsels soos Lineêr B en Sipriese lettergreepskrif, is ongeveer 30-40 simbole ontsyfer met redelike sekerheid. Tog is die tekste in die Siprominoïese lettergreepskrif nog nie leesbaar nie, want die Siprominoïese taal is nog onbekend. 

'N variasie van die Siprominoïese lettergreepskrif is deur die Filistynse volk in Palestina gebruik.

## Verwysings 
## Bronne 
* Emilia Masson, Étude die vingt-six boules d'argile inscrites trouvées a Enkomi et Hala Sultan Tekke (Chypre), *Studies se in Mediterranean Archaeology* 31,1, Studies se in the Cypro-Minoan Skrif se 1.  Åström, Göteborg 1971. , 
* Emilia Masson, Cyprominoica - Repertoires, Dokument se die Ras Shamra, Essais d'Interpretation, *Studies se in Mediterranean Archaeology* 31,2, Studies se in the Cypro-Minoan Skrif se 2.  Åström, Göteborg 1974. ,  (bevat o.a. 'n lys met lettergreepsimbole)
* P. Meriggi, I nuovi testi Ciprominoici, in: *Minos* 13 (1973) 197ff.
* Werner Nahm, Studien zur kypro-minoischen Skryfstelsel I, *Kadmos* 20 (1981) 52-63.
* Werner Nahm, Studien zur kypro-minoischen Skryfstelsel II, *Kadmos* 23 (1984) 164-179.
* Stephan Hiller, Dit kypro-minoischen Schriftsysteme, *Archiv für Orientforschung*, Beiheft 20. Berger, Horn 1985.
* E. Masson, A propos du grand cylindre inscrit d'Enkomi, *Kadmos* 12 (1973) 79-80.
* O. Masson, Répertoire des inscriptions chypro-minoennes, *Minos* 5 (1957), 9-27. (met 'n deur latere tekstvondsten inmiddels onvolledig lys van Cypro-Minoïsche inskripsies se)
A Single Man

[duimnael|regs|alt=66th Venice Film Festival, 10de dag (11 September 2009).|Rooi tapyt met [Matthew Goode, Tom Ford, Julianne Moore, Colin Firth, Nicholas Hoult en Jon Kortajarena by die 66ste Venesiaanse Rolprentfees.]]
***A Single Man*** is 'n Amerikaanse rolprent van Tom Ford uit 2009. Die rolprent se dialoog vind deurgaans in Engels plaas.

Die rolprent is die regisseurdebuut van die beroemde en suksesvolle modeontwerper Tom Ford. Dit is 'n verfilming van die gelyknamige boek van Christopher Isherwood. Die hoofrol word vertolk deur Colin Firth, welke nie die verlies van sy geliefde kan verwerk nie. Die rolprent speel in 1962 af teen die historiese agtergrond van die Kubaanse missielkrisis. *A Single Man* is uitermate gestileerd, maar dit word goed deur resensente ontvang. Die hoofrolspeler Colin Firth is onder meer vir sy rol genomineer vir 'n Golden Globe toekenning en 'n Oscar.

## Verhaal 
Los Angeles, 1962: Na die dood van sy lewensvennoot Jim (Matthew Goode) word George Falconer (Colin Firth), 'n homoseksuele Britse professor, deur verdriet verteer. Hy leef in die verlede, eensaam, maar bygestaan deur sy beste vriendin Charley (Julianne Moore) wat self worstel met haar eie probleme en vergane skoonheid. Net wanneer George besluit dat die lewe geen sin meer bied nie, ontmoet hy die jong student Kenny (Nicholas Hoult).

## Eksterne skakels 
* Amptelike webwerf van die rolprent

## Notas
Seekoet

Die **seekoet** is een van drie spesies van die alkfamilie (familie *Alcidae*) wat van die ander verskil deurdat hulle spits snawels het teenoor die ander se kort en dik snawels. Die spesies is die gewone seekoet (*Uria aalge*), die dikbekseekoet (*Uria lomvia*) en die swartseekoet (*Cepphus grylle*).

duimnael|links|*Alcidae*
Al drie broei, soos die meeste ander lede van die alkfamilie, langs die kuste van die Noord-Atlantiese Oseaan, hoewel hulle soms verder suid tot in Portugal aangetref word. Seekoete, papegaaiduikers en alke (die alkfamilie) is in baie opsigte die noordelike teenhanger van die pikkewyne van die Suidelike Halfrond. Die seekoete en ander alkagtiges kan egter vlieg, terwyl pikkewyne nie kan vlieg nie.

Seekoete bring 'n groot deel van hul lewe in die see deur en kan baie goed duik en swem. In die broeityd vorm hulle groot kolonies van tot honderdduisende voëls langs die rotsagtige kuste van die Noord-Atlantiese Oseaan en bou hul neste op dun rotslyste. Hulle is baie gebiedsgebonde en keer jaarliks na dieselfde plek terug om te broei.

Geen twee eiers van seekoete is presies dieselfde kleur nie, sodat seekoete hul eiers tussen die duisende ander eiers kan uitken. Die kuikens groei baie vinnig nadat hulle uitgebroei het en na drie weke word hulle donsvere vervang deur ’n tussenveredrag.

Daarna fladder en val hulle af in die see, waar hulle saam met hul ouers na die diepsee toe swem. Op hierdie manier kom hulle weg van hul belangrikste vyande, die seemeeue. Kort daarna verveer hulle weer 'n keer om hul volwasse veredrag te verkry, en leer hulle vlieg. Wanneer hulle volwasse is, keer die jonges terug na dieselfde gebied om self te broei.

## Bron 
* Wêreldspektrum, 1982, , volume 25, bl. 53

## Eksterne skakels 
*
Seenaald

Op grond van die ontwikkelingsvlak van die broeigedrag is die **seenaalde** (subfamilie) primitiewer as die seeperd. By die soorte wat die minste ontwikkel is, soos die slangnaald (*Nerophis ophidion*), neem die wyfie die inisiatief by paring en lê sy die eiers heeltemal onbeskut op die buik van die mannetjie. Die liggaam van die slangnaald is koeëlrond en wurmvormig.

duimnael|links|*Syngnathus typhle*
Dit is in teenstelling met die hoër seenaalde, waar die lang, uitgerekte liggaam in deursnee vier- tot sewekantig is. ’n Anale vin ontbreek by die seenaalde en van 'n stertvin is daar meestal maar weinig oor. Die groep, wat uit meer as 300 spesies bestaan, kom in feitlik die hele wêreld voor.

Die meeste spesies lewe in die see, maar varswatersoorte is bekend. Die spesies wat in die see leef, kom gewoonlik in seewiervelde langs kuste en in riviermondings voor. Een van die uitsonderings is die pelagiese seenaald (*Syngnathus pelagicus*), wat in die diepsee leef. Daar vind hy egter beskutting en voedsel in die drywende Sargasso-wiervelde.

## Genera 
* Genus *Acentronura* Kaup, 1853
* Genus *Amphelikturus* Parr, 1930
* Genus *Anarchopterus* Hubbs, 1935
* Genus *Apterygocampus* Weber, 1913
* Genus *Bhanotia* Hora, 1926
* Genus *Bryx* Herald, 1940
* Genus *Bulbonaricus* Herald, 1953
* Genus *Campichthys* Whitley, 1931
* Genus *Choeroichthys* Kaup, 1856
* Genus *Corythoichthys* Kaup, 1853
* Genus *Cosmocampus* Dawson, 1979
* Genus *Doryichthys* Kaup, 1853
* Genus *Doryrhamphus* Kaup, 1856
* Genus *Dunckerocampus* Whitley, 1933
* Genus *Enneacampus* Dawson, 1981
* Genus *Entelurus* Duméril, 1870
* Genus *Festucalex* Whitley, 1931
* Genus *Filicampus* Whitley, 1948
* Genus *Halicampus* Kaup, 1856
* Genus *Haliichthys* Gray, 1859
* Genus *Heraldia* Paxton, 1975
* Genus *Hippichthys* Bleeker, 1849—rivier-pypvisse
* Genus *Histiogamphelus* McCulloch, 1914
* Genus *Hypselognathus* Whitley, 1948
* Genus *Ichthyocampus* Kaup, 1853
* Genus *Idiotropiscis* Whitely, 1947
* Genus *Kaupus* Whitley, 1951
* Genus *Kimblaeus* Dawson, 1980
* Genus *Kyonemichthys* Gomon, 2007
* Genus *Leptoichthys* Kaup, 1853
* Genus *Leptonotus* Kaup, 1853
* Genus *Lissocampus* Waite en Hale, 1921
* Genus *Maroubra* Whitley, 1948
* Genus *Micrognathus* Duncker, 1912
* Genus *Microphis* Kaup, 1853—varswater-pypvisse
* Genus *Minyichthys* Herald and Randall, 1972
* Genus *Mitotichthys* Whitley, 1948
* Genus *Nannocampus* Günther, 1870
* Genus *Nerophis* Rafinesque, 1810
* Genus *Notiocampus* Dawson, 1979
* Genus *Penetopteryx* Lunel, 1881
* Genus *Phoxocampus* Dawson, 1977
* Genus *Phycodurus* Gill, 1896
* Genus *Phyllopteryx* Swainson, 1839—seedrake
* Genus *Pseudophallus* Herald, 1940
* Genus *Pugnaso* Whitley, 1948
* Genus *Siokunichthys* Herald, 1953
* Genus *Solegnathus* Swainson, 1839
* Genus *Stigmatopora* Kaup, 1853
* Genus *Stipecampus* Whitley, 1948
* Genus *Syngnathoides* Bleeker, 1851
* Genus *Syngnathus* Linnaeus, 1758
* Genus *Trachyrhamphus* Kaup, 1853
* Genus *Urocampus* Günther, 1870
* Genus *Vanacampus* Whitley, 1951

## Lees ook 
* Seeperdjie

## Verwysings 
## Bronnelys 
* *Wêreldspektrum*, 1982, , volume 25, bl. 56

## Eksterne skakels